22011A0406(02)



DOBROVOLJNI PARTNERSKI SPORAZUM

između Europske unije i Republike Kameruna o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)

EUROPSKA UNIJA, dalje u tekstu „Unija”,

s jedne strane

I REPUBLIKA KAMERUN, dalje u tekstu „Kamerun”,

s druge strane,

dalje u tekstu pod zajedničkim nazivom „stranke”,

UZIMAJUĆI U OBZIR Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. (1) i revidiran u Luksemburgu 23. lipnja 2005., dalje u tekstu „Sporazum iz Cotonoua”,

UZIMAJUĆI U OBZIR Konvenciju o međunarodnoj trgovini ugroženim vrstama divlje faune i flore (CITES), posebno zahtjev da se dozvole za izvoz koje izdaju stranke CITES-a za primjerke vrsta navedenih u prilozima I., II. ili III. odobravaju samo pod određenim uvjetima, uključujući da navedeni primjerci nisu pribavljeni u suprotnosti sa zakonima za zaštitu faune i flore dotične države,

UZIMAJUĆI U OBZIR zakonodavstvo o šumama koje je na snazi u Kamerunu, a posebno Zakonik o šumama i drugo mjerodavno zakonodavstvo primjenjivo na šumarski sektor,

UZIMAJUĆI U OBZIR Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (2),

UZIMAJUĆI U OBZIR Priopćenje Europske komisije Vijeću Europske unije i Europskom parlamentu o Akcijskom planu EU-a o provedbi zakona, upravljanju i trgovini u području šuma (FLEGT) (3) kao prvom koraku prema rješavanju hitnog pitanja nezakonite sječe i s njom povezane trgovine,

UZIMAJUĆI U OBZIR Izjavu ministara iz Yaoundéa od 16. listopada 2003. o provedbi zakona i upravljanju u području šuma u Africi,

UZIMAJUĆI U OBZIR zajedničku izjavu od 28. rujna 2007. o pregovorima o dobrovoljnom partnerskom sporazumu u sklopu inicijative FLEGT koju su u Yaoundéu potpisali Kamerun i Europska komisija,

UZIMAJUĆI U OBZIR pravno neobvezujuću vjerodostojnu izjavu o načelima globalnog konsenzusa o upravljanju svim vrstama šuma i o njihovom očuvanju i održivom korištenju donesenu 14. kolovoza 1994. i pravno neobvezujući instrument za sve vrste šuma koji je 31. siječnja 2008. donijela Generalna skupština Ujedinjenih naroda (4),

UZIMAJUĆI U OBZIR načela predviđena u Pariškoj deklaraciji o učinkovitosti pomoći u razvoju koja je 2. ožujka 2005. u Parizu donio Forum na visokoj razini Organizacije za gospodarsku suradnju i razvoj (OECD), koja su učvršćena Agendom za djelovanje iz Accre iz rujna 2008. i koja su stranke potvrdile,

UZIMAJUĆI U OBZIR važnost koju stranke pridaju razvojnim ciljevima dogovorenim na međunarodnoj razini i Milenijskim ciljevima razvoja Ujedinjenih naroda,

SVJESNE važnosti načela određenih u Deklaraciji iz Rija o okolišu i razvoju iz 1992. u kontekstu zaštite šuma i održivog upravljanja šumama, a posebno načela 10. koje se odnosi na važnost javne svijesti o pitanjima okoliša i sudjelovanja javnosti u njima i načela 22. koje se odnosi na ključnu ulogu autohtonog stanovništva i drugih lokalnih zajednica u upravljanju okolišem i njegovom razvoju,

ODLUČNE u nastojanju da svedu na minimum sve negativne učinke na autohtone i lokalne zajednice i siromašne koji mogu nastati kao izravna posljedica provedbe ovog Sporazuma,

PONOVNO POTVRĐUJUĆI važnost koju stranke pridaju načelima i pravilima kojima su uređeni multilateralni sustavi razmjene, posebno prava i obveze utvrđeni u Općem sporazumu o carinama i trgovini (GATT) iz 1994. i drugim multilateralnim sporazumima iz Priloga I.A Marakeškom ugovoru od 15. travnja 1994. o osnivanju Svjetske trgovinske organizacije te potrebi za njihovom primjenom,

UZIMAJUĆI U OBZIR stalna nastojanja Kameruna da općenito promiče održivo upravljanje šumama i divljim vrstama na cijelom nacionalnom području, a posebno da osigura zakonitost svih tokova drvne sirovine,

UZIMAJUĆI U OBZIR važnost koju stranke pridaju sudjelovanju civilnog društva, privatnog sektora i rezidentnog lokalnog stanovništva, uključujući autohtono stanovništvo, u uspjehu politike upravljanja šumama, posebno putem savjetovanja i objavljivanja informacija,

SPORAZUMJELE SU SE KAKO SLIJEDI:

Članak 1.

Definicije

Za potrebe ovog sporazuma primjenjuju se sljedeće definicije:

(a) „drvna sirovina i od nje dobiveni proizvodi”: proizvodi navedeni u Prilogu I.A;

(b) „drvna sirovina i od nje dobiveni proizvodi u provozu”: drvna sirovina i od nje dobiveni proizvodi koji su podrijetlom iz treće zemlje i koji pod carinskim nadzorom dolaze na područje Kameruna i napuštaju ga u istom obliku i pri tome zadržavaju svoje podrijetlo;

(c) „uvoz u Europsku uniju”: puštanje u slobodni promet drvne sirovine i od nje dobivenih proizvoda u Europskoj uniji u smislu članka 79. Uredbe (EEZ) br. 2913/92 od 12. listopada 1992. o Carinskom zakoniku Zajednice (5) koji se ne mogu kvalificirati kao „roba nekomercijalne prirode” kako je određeno u točki 6. članka 1. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (6);

(d) „puštanje u slobodni promet”: carinski postupak Unije kojim se carinski status robe Unije dodjeljuje robi koja nije iz Unije (upućivanjem na Uredbu (EZ) br. 2913/92 o Carinskom zakoniku Zajednice) i koji uključuje naplatu svih dospjelih uvoznih carina, naplatu drugih pristojbi prema potrebi, primjenu mjera, zabrana i ograničenja trgovinske politike i provedbu drugih formalnosti utvrđenih za uvoz robe;

(e) „izvoz”: fizičko napuštanje ili iznošenje iz područja Kameruna drvne sirovine i od nje dobivenih proizvoda koji su proizvedeni ili nabavljeni u Kamerunu, uz izuzetak drvne sirovine i od nje dobivenih proizvoda u provozu kroz područje Kameruna pod nadzorom kamerunskih carinskih tijela;

(f) „oznaka HS”: četveroznamenkasta oznaka kako je određeno u nomenklaturi Harmoniziranog sustava naziva i označivanja robe uspostavljenog Međunarodnom konvencijom o Harmoniziranom sustavu naziva i označivanja robe Svjetske carinske organizacije, u skladu s kombiniranim nomenklaturama Europske unije i Ekonomske i monetarne zajednice središnje Afrike (CEMAC);

(g) „dozvola FLEGT”: potvrda da je pošiljka iz zakonitog izvora i da je provjerena u skladu s kriterijima utvrđenim u ovom Sporazumu;

(h) „tijelo za izdavanje dozvola”: tijelo za izdavanje i potvrđivanje dozvola FLEGT koje imenuje Kamerun;

(i) „nadležna tijela”: tijela za provjeru dozvola FLEGT koja imenuju države članice Unije;

(j) „pošiljka”: količina drvne sirovine i iz nje dobivenih proizvoda za koju je izdana dozvola FLEGT, koju šalje pošiljatelj ili otpremnik robe iz Kameruna i koja je u carinskoj ispostavi prijavljena za puštanje u slobodni promet u Uniji;

(k) „zakonito proizvedena ili nabavljena drvna sirovina”: drvna sirovina koja je podrijetlom iz jednog ili više procesa proizvodnje ili nabave, ili iz njih proizlazi, uključujući uvezenu drvnu sirovinu koja je potpuno u skladu sa svim kriterijima utvrđenim u važećim kamerunskim zakonima i propisima primjenjivim na šumarski sektor i koja je provjerena/pregledana u skladu s uvjetima određenim u Prilogu II.

Članak 2.

Cilj

1. Cilj ovog Sporazuma (dalje u tekstu „DPS”) je uspostavljanje pravnog okvira kojim se osigurava da su sva drvna sirovina i iz nje dobiveni proizvodi koji se uvoze iz Kameruna u Uniju i koji su obuhvaćeni ovim Sporazumom zakonito proizvedeni ili nabavljeni.

2. U tom smislu stranke su se, među ostalim, sporazumjele:

Članak 3.

Područje primjene

Ovaj se Sporazum primjenjuje na svu drvnu sirovinu i iz nje dobivene proizvode koji su obuhvaćeni FLEGT sustavom za izdavanje dozvola i navedeni u Prilogu I.A.

Članak 4.

FLEGT sustav za izdavanje dozvola

1. Stranke ovog Sporazuma uspostavljaju između sebe sustav izdavanja dozvola za provedbu zakona, upravljanje i trgovinu u području šuma (dalje u tekstu „FLEGT sustav za izdavanje dozvola”). Njime se, putem dozvola FLEGT, uspostavlja skup postupaka i zahtjeva za provjeru i potvrđivanje zakonite proizvodnje ili nabave drvne sirovine i iz nje dobivenih proizvoda otpremljenih u Uniju. Unija prihvaća navedene pošiljke iz Kameruna za uvoz u Uniju samo ako su za njih izdane navedene dozvole FLEGT.

2. FLEGT sustav za izdavanje dozvola primjenjuje se na drvnu sirovinu i iz nje dobivene proizvode navedene u Prilogu I.A Drvna sirovina i iz nje dobiveni proizvodi iz Priloga I.B ne mogu se izvoziti iz Kameruna.

3. Stranke su suglasne da će poduzeti sve mjere potrebne za provedbu navedenog FLEGT sustava za izdavanje dozvola.

Članak 5.

Tijelo za izdavanje dozvola

1. Kamerun imenuje tijelo za izdavanje dozvola FLEGT i Europsku komisiju obavješćuje o kontaktnim podacima tijela za izdavanje dozvola. Obje stranke objavljuju navedene informacije.

2. Tijelo za izdavanje dozvola provjerava jesu li drvna sirovina i iz nje dobiveni proizvodi zakonito proizvedeni u skladu sa zakonodavstvom navedenim u Prilogu II. U skladu s uvjetima određenim u Prilogu III.A, ono izdaje dozvole FLEGT za pošiljke drvne sirovine i iz nje dobivenih proizvoda koji su zakonito proizvedeni ili nabavljeni u Kamerunu i namijenjeni izvozu u Uniju.

3. Tijelo za izdavanje dozvola ne može izdavati dozvole FLEGT za drvnu sirovinu i iz nje dobivene proizvode koji se sastoje od drvne sirovine i iz nje dobivenih proizvoda ili uključuju drvnu sirovinu i iz nje dobivene proizvode koji su uvezeni u Kamerun iz treće zemlje u obliku u kojem je izvoz zabranjen prema zakonima dotične zemlje ili ako postoji dokaz da su navedena drvna sirovina i iz nje dobiveni proizvodi proizvedeni ili nabavljeni u suprotnosti za zakonima zemlje u kojoj su stabla posječena.

4. Tijelo za izdavanje dozvola dokumentira i objavljuje svoje postupke za izdavanje dozvola FLEGT.

Članak 6.

Nadležna tijela Unije

1. Europska komisija obavješćuje Kamerun o kontaktnim podacima nadležnih tijela koja su imenovale države članice Unije i o njihovim odgovarajućim teritorijalnim područjima nadležnosti.

2. Prije puštanja svake pošiljke u slobodni promet u Uniji nadležna tijela provjeravaju je li za dotičnu pošiljku izdana važeća dozvola FLEGT. Postupci kojima je uređeno puštanje pošiljaka za koje je izdana dozvola FLEGT u slobodni promet u Uniji opisani su u Prilogu IV.

3. Svako nadležno tijelo vodi i svake godine objavljuje evidenciju o primljenim dozvolama FLEGT.

4. U skladu s nacionalnim zakonodavstvom o zaštiti podataka, nadležna tijela odobravaju osobama ili tijelima koja je Kamerun imenovao kao neovisne revizore pristup relevantnim dokumentima i podacima.

5. Međutim, prilikom ulaska u Uniju drvne sirovine i iz nje dobivenih proizvoda od vrsta navedenih u Dodacima Konvenciji o međunarodnoj trgovini ugroženim vrstama divlje faune i flore (CITES) za koje je izdana dozvola FLEGT, oni se podvrgavaju samo pregledu utvrđenom u Uredbi Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine u tom području (7), budući da se dozvolom FLEGT također potvrđuje zakonita proizvodnja ili nabava dotične drvne sirovine.

Članak 7.

Dozvole FLEGT

1. Dozvole FLEGT izdaje tijelo za izdavanje dozvola kao sredstvo kojim se potvrđuje da su drvna sirovina i iz nje dobiveni proizvodi zakonito proizvedeni ili nabavljeni.

2. Dozvole FLEGT izdaju se na dvojezičnom obrascu (engleski i francuski) i popunjavaju na engleskom ili francuskom.

3. Stranke mogu dogovorno uspostaviti elektroničke sustave za izdavanje, dostavljanje i primanje dozvola FLEGT.

4. Dozvole FLEGT izdaju se u skladu s postupcima opisanim u Prilogu V.

Članak 8.

Zakonito proizvedena ili nabavljena drvna sirovina

1. Za potrebe ovog Sporazuma, definicija zakonito proizvedene ili nabavljene drvne sirovine pojavljuje se u članku 1. točki (k) i Prilogu II.

2. U Prilogu II. također je određeno kamerunsko zakonodavstvo koje se mora poštovati kako bi se mogla izdati dozvola FLEGT. Ono uključuje „matrice za provjeru zakonitosti” s kriterijima, pokazateljima i verifikatorima kojima se omogućava uspostavljanje usklađenosti s važećim pravom.

Članak 9.

Provjera zakonitosti proizvedene ili nabavljene drvne sirovine

1. Kamerun uspostavlja sustav kojim se provjerava jesu li drvna sirovina i iz nje dobiveni proizvodi proizvedeni ili nabavljeni zakonito te osigurava da se samo tako provjerene pošiljke izvoze u Uniju. Sustav za provjeru zakonitosti uključuje preglede usklađenosti kako bi se osiguralo da su drvna sirovina i iz nje dobiveni proizvodi namijenjeni izvozu u Uniju zakonito proizvedeni ili nabavljeni i da dozvole FLEGT nisu izdane za pošiljke drvne sirovine koja nije zakonito proizvedena ili nabavljena ili je nepoznatog podrijetla. Sustav također uključuje postupke kojima se osigurava da drvna sirovina nezakonitog ili nepoznatog podrijetla ne uđe u lanac opskrbe.

2. Sustav za provjeru zakonitosti drvne sirovine i iz nje dobivenih proizvoda opisan je u Prilogu III.A.

3. Kamerun provjerava zakonitost drvne sirovine i iz nje dobivenih proizvoda izvezenih na tržišta izvan Unije i prodanih na unutarnjim tržištima te uvezene drvne sirovine i iz nje dobivenih proizvoda.

Članak 10.

Savjetovanje o pravilnosti dozvola FLEGT

1. U slučaju pretpostavljene nepravilnosti dozvole FLEGT, dotično nadležno tijelo može zatražiti dodatne informacije od tijela za izdavanje dozvola.

2. Ako tijelo za izdavanje dozvola ne odgovori u roku od 21 kalendarskog dana od dana zaprimanja zahtjeva, ako se na temelju dodatnih informacija potvrdi nepravilnost ili ako pojedinosti navedene na dozvoli FLEGT ne odgovaraju pošiljci, dotično nadležno tijelo neće prihvatiti dozvolu FLEGT i donijet će odluku o tome kako postupiti na temelju važećeg nacionalnog zakonodavstva. Tijelo za izdavanje dozvola mora biti obaviješteno.

3. Međutim, ako dodatne informacije koje dostavi tijelo za izdavanje dozvola pokažu da je dozvola FLEGT u redu, mora se prihvatiti dozvola FLEGT i moraju se slijediti postupci opisani u Prilogu IV.

Članak 11.

Neovisni revizor

1. Stranke se slažu s potrebom za uporabom usluga neovisnog revizora u dogovorenim vremenskim razmacima kako bi se provjerili izvedba i učinkovitost FLEGT sustava za izdavanje dozvola kako je utvrđeno u Prilogu VI.

2. Kamerun se, uz savjetovanje s Unijom, koristi uslugama dotičnog neovisnog revizora.

3. Neovisni revizor dostavlja svoje primjedbe strankama u izvješćima u skladu s postupkom opisanim u Prilogu VI.

4. Stranke olakšavaju rad neovisnog revizora tako da mu na državnom području svake stranke osiguraju pristup informacijama potrebnim za obavljanje njegovih zadaća. Međutim, stranka može, u skladu sa svojim zakonodavstvom o zaštiti podataka, uskratiti sve informacije čije objavljivanje nije dopušteno.

5. Kamerun objavljuje izvješće neovisnog revizora u skladu s postupcima i mehanizmima određenim u prilozima VI. i VII.

Članak 12.

Razmjena informacija o funkcioniranju FLEGT sustava

1. Sa zajedničkim ciljem zaštite integriteta i ugleda FLEGT sustava za izdavanje dozvola uvedenog na temelju ovog Sporazuma, stranke se obvezuju jedna drugu odmah obavijestiti o svim pitanjima u vezi s mogućim slučajevima prijevare povezanim s uporabom ili izdavanjem dozvola FLEGT, uključujući za drvnu sirovinu i iz nje dobivene proizvode koji sadrže drvnu sirovinu sumnjivog podrijetla iz trećih zemalja, i neovlaštenim ili nepoštenim izbjegavanjem FLEGT sustava za izdavanje dozvola.

2. Izvoz drvne sirovine i iz nje dobivenih proizvoda čija je zakonitost provjerena u zemlje izvan Unije koje uvoze drvnu sirovinu i s kojima Kamerun održava trgovinske odnose ne predstavlja slučaj izbjegavanja u smislu ovog članka.

Članak 13.

Datum uvođenja FLEGT sustava za izdavanje dozvola

1. Stranke se dogovaraju o datumu od kojeg FLEGT sustav za izdavanje dozvola počinje s radom.

2. Pokretanju izdavanja dozvola FLEGT prethodi zajednička tehnička procjena čiji su ciljevi i kriteriji određeni u Prilogu VIII.

Članak 14.

Raspored provedbe Sporazuma

1. Stranke su suglasne s rasporedom provedbe određenim u Prilogu IX.

2. Zajedničko vijeće za provedbu koje je predviđeno člankom 19. i koje djeluje putem Zajedničkog odbora za praćenje ocjenjuje napredak provedbe u odnosu na raspored određen u Prilogu IX.

Članak 15.

Mjere potpore

1. Područja određena u Prilogu X. stranke su prepoznale kao područja u kojima postoji potreba za dodatnim tehničkim i financijskim resursima za provedbu Sporazuma.

2. Omogućavanje takvih dodatnih resursa podliježe uobičajenim postupcima Unije i njezinih država članica za planiranje potpore Kamerunu i proračunskim postupcima Kameruna.

3. Stranke razmatraju potrebu za zajedničkim aranžmanom za usklađivanje financijskih i tehničkih doprinosa Europske komisije i država članica Unije s ciljem pružanja potpore navedenim procesima u sklopu Sektorskog programa za šume i okoliš.

4. Kamerun osigurava uključivanje povećanja kapaciteta za provedbu ovog Sporazuma u nacionalne instrumente planiranja, Sektorski program za šume i okoliš i strategije za smanjenje siromaštva.

5. Stranke osiguravaju usklađenost aktivnosti povezanih s provedbom ovog Sporazuma s relevantnim razvojnim inicijativama kao što su:

6. Osiguravanje dodatnih resursa podliježe postupcima kojima je uređena potpora Unije kako je utvrđeno u Sporazumu iz Cotonoua, te postupcima kojima je uređena bilateralna potpora Kamerunu svake od država članica Unije, uz poštovanje načela utvrđenih u Pariškoj deklaraciji o učinkovitosti pomoći u razvoju u mjeri u kojoj to dopuštaju postupci dotičnih davateljica. U tom pogledu, dodatnim se resursima financiraju aktivnosti iz stavka 5. u kontekstu i smislu Sektorskog programa za šume i okoliš.

Članak 16.

Sudjelovanje dionika u provedbi Sporazuma

1. Kamerun se redovito savjetuje s kamerunskim dionicima o provedbi ovog Sporazuma u sklopu Nacionalnog odbora za praćenje ili putem drugih savjetodavnih platformi, uz uvažavanje svog zakonodavstva o programu za šume i faunu i svih važećih zakona i propisa kojima je uređen pristup informacijama, sudjelovanje javnosti i pristup pravosuđu u pitanjima okoliša.

2. Mehanizmi za osnivanje Nacionalnog odbora za praćenje i odgovarajuće uloge različitih kamerunskih dionika u provedbi ovog Sporazuma opisani su, među ostalim, u prilozima III.A, III.B i X.

3. Unija se redovito savjetuje s europskim dionicima o provedbi ovog Sporazuma na temelju Konvencije iz Aarhusa o pristupu informacijama, sudjelovanju javnosti u odlučivanju i pristupu pravosuđu u pitanjima okoliša iz 1998. te o prenošenju prava Unije.

Članak 17.

Socijalna, gospodarska i ekološka zaštita lokalnih i autohtonih zajednica

1. Kako bi se smanjili svi negativni učinci FLEGT sustava za izdavanje dozvola na dotične autohtone i lokalne zajednice, stranke su suglasne da se procijeni učinak ovog Sporazuma na njihov način života.

2. Stranke posebno prate gospodarski i ekološki učinak ovog Sporazuma na navedene zajednice i poduzimaju razumne i odgovarajuće korake za ublažavanje svih negativnih učinaka.

Članak 18.

Inicijative u vezi s tržištem

Pristup tržištu Unije za drvnu sirovinu i iz nje dobivene proizvode koji se na temelju ovog Sporazuma uvoze iz Kameruna popraćen je promidžbenim kampanjama za dotičnu drvnu sirovinu i iz nje dobivene proizvode. Takve kampanje uključuju:

Članak 19.

Institucionalno uređenje provedbe

1. Nakon ratifikacije ovog Sporazuma stranke uspostavljaju strukturu za donošenje odluka pod imenom „Zajedničko vijeće za provedbu”, dalje u tekstu „Vijeće”, i savjetodavnu strukturu pod imenom „Zajednički odbor za praćenje” (ZOP).

2. Vijeće se sastoji od dvaju predstavnika od kojih svaka stranka imenuje po jednog. Stranke delegiraju Vijeću nadzor provedbe, a Vijeće donosi odluke konsenzusom. Odluke imaju oblik rezolucija i potpisuju ih predstavnici stranaka. Vijeće je odgovorno za provedbu ovog Sporazuma. Vijeće također:

3. Pod rukovodstvom Vijeća, ZOP, čije članove imenuju stranke, prati i ocjenjuje provedbu ovog Sporazuma. On također olakšava dijalog i razmjenu informacija između stranaka. ZOP također:

4. Dužnosti ZOP-a definirane su u Prilogu XI.

Članak 20.

Komunikacija u vezi s provedbom ovog Sporazuma

1. Predstavnici stranaka odgovorni za službene obavijesti u vezi s provedbom ovog Sporazuma su:

2. Stranke pravodobno dostavljaju jedna drugoj informacije potrebne za provedbu ovog Sporazuma.

Članak 21.

Objavljene informacije

1. Objavljene informacije predstavljaju jedan od osnovnih elemenata namijenjenih jačanju upravljanja tijekom primjene ovog Sporazuma. Kako bi se ostvario navedeni cilj kojim se namjerava zajamčiti transparentno funkcioniranje FLEGT sustava za izdavanje dozvola u Kamerunu i Uniji, stranke su suglasne koristiti se najprimjerenijim komunikacijskim mehanizmima, i to: pisanim i audiovizualnim medijima, internetom, radionicama i različitim publikacijama. Pojedinosti o objavljenim informacijama određene su u Prilogu VII.

2. Stranke su također suglasne s objavljivanjem ovlasti, postupaka i funkcioniranja Vijeća i ZOP-a.

Članak 22.

Povjerljive informacije

1. Svaka se stranka, u granicama svojih zakona, obvezuje da neće otkrivati povjerljive informacije razmijenjene na temelju ovog Sporazuma. Nijedna stranka ne otkriva javnosti niti dopušta svojim tijelima koja su uključena u provedbu ovog Sporazuma da otkrivaju informacije razmijenjene na temelju ovog Sporazuma koji predstavljaju poslovne tajne ili povjerljive poslovne informacije.

2. U skladu sa stavkom 1., sljedeće se informacije ne smatraju povjerljivima:

Članak 23.

Teritorijalna primjena

Ovaj se Sporazum primjenjuje na državnom području na kojem se primjenjuje Ugovor o funkcioniranju Unije pod uvjetima utvrđenim u tom Ugovoru s jedne strane i na državnom području Kameruna s druge strane.

Članak 24.

Rješavanje sporova

1. Stranke će nastojati riješiti svaki spor koji se odnosi na primjenu ili tumačenje ovog Sporazuma putem ranog savjetovanja.

2. Ako se spor ne može riješiti putem ranog savjetovanja, prva stranka podnositeljica zahtjeva može proslijediti pojedinosti spora Vijeću koje će nastojati predložiti strankama mjere za rješenje. Vijeću se dostavljaju sve relevantne informacije za dubinsko ispitivanje situacije radi pronalaženja prihvatljivog rješenja. S tim ciljem Vijeće može uputiti spis ZOP-u. ZOP ima rok, koji određuje Vijeće, za podnošenje svog prijedloga rješenja Vijeću, koje nastoji razmotriti svaku opciju kako bi ovaj Sporazum nastavio pravilno funkcionirati.

3. Ako Vijeće ne može riješiti spor, stranke mogu:

4. Vijeće utvrđuje postupke savjetovanja, posredovanja i arbitraže koji moraju biti u skladu s postupcima dogovorenim u okviru Sporazuma o gospodarskom partnerstvu ili, u prijelaznom razdoblju, u okviru Polazišnog sporazuma prema Sporazumu o gospodarskom partnerstvu između Unije i njezinih država članica s jedne strane i središnje Afrike (Kameruna) s druge strane.

Članak 25.

Privremena obustava

1. Svaka stranka može privremeno obustaviti primjenu ovog Sporazuma. O odluci o privremenoj obustavi i razlozima takve odluke u pisanom se obliku obavješćuje druga stranka.

2. Odredbe ovog Sporazuma prestaju se primjenjivati 90 kalendarskih dana nakon slanja takve obavijesti.

3. Primjena ovog Sporazuma nastavit će se 30 kalendarskih dana nakon što stranka koja je privremeno obustavila njegovu primjenu obavijesti drugu stranku o tome da razlozi za privremenu obustavu više ne vrijede.

Članak 26.

Prilozi

Prilozi čine sastavni dio ovog Sporazuma.

Članak 27.

Trajanje i produljenje

S učinkom od njegova stupanja na snagu, ovaj Sporazum ostaje na snazi u razdoblju od 7 godina i može se produljiti prešutnom suglasnošću stranaka za razdoblja iste duljine, osim ako jedna stranka ne obavijesti drugu stranku o svojoj odluci o prekidu ovog Sporazuma najmanje 12 mjeseci prije isteka tekućeg razdoblja.

Članak 28.

Otkaz Sporazuma

Neovisno o članku 27., svaka stranka može otkazati ovaj Sporazum obavješćivanjem druge stranke o tome. Ovaj se Sporazum prestaje primjenjivati 12 mjeseci nakon datuma takve obavijesti.

Članak 29.

Izmjene

1. Djelujući putem svog predstavnika u Vijeću, stranka koja želi izmijeniti ovaj Sporazum mora obavijestiti drugu stranku u svom prijedlogu najmanje 3 mjeseca prije sljedećeg sastanka ZOP-a. Vijeće daje naputak ZOP-u da razmotri prijedlog. Ako se postigne konsenzus, potonji priprema preporuku koju dostavlja Vijeću na razmatranje. Svaki predstavnik razmatra preporuku te, ako je odobri, obavješćuje drugog predstavnika o tome kako bi dogovorili dan potpisivanja, nakon čega svaka stranka donosi preporuku u skladu sa svojim unutarnjim postupcima.

2. Sve izmjene koje stranke odobre na taj način stupaju na snagu prvog dana u mjesecu nakon datuma kada su stranke obavijestile jedna drugu o dovršetku postupaka potrebnih u tu svrhu.

3. Odstupajući od stavka 1. ovog članka i ne dovodeći u pitanje razmatranje od strane ZOP-a, izmjene Priloga donosi Vijeće.

4. Obavijest o svakoj izmjeni šalje se depozitarima ovog Sporazuma i stupa na snagu u trenutku i obliku koji su utvrđeni u stavku 2. ovog članka.

Članak 30.

Vjerodostojni tekstovi

Ovaj je Sporazum sastavljen u dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom, jeziku, pri čemu je svaki od tekstova vjerodostojan. U slučaju odstupanja prevladava francuski tekst.

Članak 31.

Stupanje na snagu

1. Ovaj Sporazum stupa na snagu prvog dana u mjesecu nakon datuma kada su stranke obavijestile jedna drugu u pisanom obliku o dovršetku odgovarajućih postupaka potrebnih u tu svrhu.

2. Obavijest se šalje glavnom tajniku Vijeća Europske unije i kamerunskom ministru vanjskih poslova koji su zajedno depozitari ovog Sporazuma.

Съставено в Брюксел на шести октомври две хиляди и десета година.

Hecho en Bruselas, el seis de octubre de dos mil diez.

V Bruselu dne šestého října dva tisíce deset.

Udfærdiget i Bruxelles den sjette oktober to tusind og ti.

Geschehen zu Brüssel am sechsten Oktober zweitausendzehn.

Kahe tuhande kümnenda aasta oktoobrikuu kuuendal päeval Brüsselis.

Έγινε στις Βρυξέλλες, στις έξι Οκτωβρίου δύο χιλιάδες δέκα.

Done at Brussels on the sixth day of October in the year two thousand and ten.

Fait à Bruxelles, le six octobre deux mille dix.

Fatto a Bruxelles, addì sei ottobre duemiladieci.

Briselē, divi tūkstoši desmitā gada sestajā oktobrī.

Priimta du tūkstančiai dešimtų metų spalio šeštą dieną Briuselyje.

Kelt Brüsszelben, a kétezer-tizedik év október hatodik napján.

Magħmul fi Brussell, fis- sitt jum ta’ Ottubru tas-sena elfejn u għaxra.

Gedaan te Brussel, de zesde oktober tweeduizend tien.

Sporządzono w Brukseli dnia szóstego października roku dwa tysiące dziesiątego.

Feito em Bruxelas, em seis de Outubro de dois mil e dez.

Întocmit la Bruxelles la șase octombrie două mii zece.

V Bruseli dňa šiesteho októbra dvetisícdesať.

V Bruslju, dne šestega oktobra leta dva tisoč deset.

Tehty Brysselissä kuudentena päivänä lokakuuta vuonna kaksituhattakymmenen.

Som skedde i Bryssel den sjätte oktober tjugohundratio.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen